दो साल पहले बिजनेसमैन से 11 लाख रुपए टैक्स के नाम पर लिए थे
Maharashtra Mumbai Goods Service Tax (GST) Fake Raid Case महाराष्ट्र में  गुड्स एंड सर्विस टैक्स(GST) डिपार्टमेंट की एक व्यापारी के खिलाफ फेक छापेमारी का मामला सामने आया है।
महाराष्ट्र में गुड्स एंड सर्विस टैक्स (GST) के 3 इंस्पेक्टर को नौकरी से बर्खास्त कर दिया गया है। उन पर फर्जी छापेमारी के जरिए एक व्यापारी से टैक्स के नाम पर 11 लाख रुपए लेने का आरोप था। GST डिपार्टमेंट ने अखबार में विज्ञापन जारी कर इस बर्खास्तगी की घोषणा की।
महाराष्ट्र के टैक्स कमिश्नर राजीव मित्तल ने बताया- महाराष्ट्र के इतिहास में ऐसा पहली बार हुआ है, जब भ्रष्टाचार के मामले में दोषी अफसरों को हटाने की जानकारी अखबार में विज्ञापन के जरिए दी गई। इसका मकसद GST डिपार्टमेंट की छवि को साफ रखना है।
14 जून 2021 का मामला
रिपोर्ट्स के मुताबिक, 14 जून 2021 को GST के तीन इंस्पेक्टर हितेश वसईकर, मछिन्द्र कंगने और प्रकाश शेगर कालबादेवी में बिजनेसमैन लालचंद वानीगोटा के ऑफिस पहुंचे। उन्होंने लालचंद को अपना आई कार्ड दिखाया और कहा- वे GST डिपार्टमेंट से हैं, जांच करने आए हैं।
इसके बाद अफसरों ने लालचंद को उनके पास ऑफिस में मौजूद कैश टेबल पर रखने को कहा। इस पर उन्होंने ऑफिस स्टाफ से बोलकर 30 लाख रुपए अफसरों के सामने टेबल पर रख दिए। अफसरों ने लालचंद से कैश के डिटेल मांगे और डॉक्यूमेंट दिखाने को कहा।
इसके बाद अफसरों ने लालचंद से कहा कि आपको टैक्स के रूप में 11 लाख रुपए देने होंगे। अफसरों ने 11 लाख रुपए लिए और वहां से निकल गए। लालचंद जब मुंबई के मझगांव स्थित GST के ऑफिस गए तो उन्हें पता चला कि GST की तरफ से कोई छापेमारी हुई ही नहीं है।
लालचंद को पता चल गया कि उनके साथ धोखाधड़ी हुई है। इसके बाद वे फौरन एलटी मार्ग पुलिस स्टेशन पहुंचे और शिकायत दर्ज करवाई। पुलिस ने जांच शुरू की और इलाके में लगे CCTV के आधार पर तीनों अफसरों की पहचान कर उन्हें 17 सितंबर 2021 को गिरफ्तार कर लिया। अब GST ने डिपार्टमेंटल जांच पूरी होने के बाद उन्हें सेवा से बर्खास्त कर दिया है।
ये खबरें भी पढ़िए...
जम्मू-कश्मीर से PMO का बड़ा अफसर बताने वाला ठग गिरफ्तार:Z+ सिक्योरिटी के साथ बुलेटप्रूफ गाड़ी पर चलता था; कई बैठकें भी कीं
जम्मू-कश्मीर में पुलिस ने ऐसे ठग को गिरफ्तार किया है, जो खुद को PMO का अफसर बताता था। गुजरात के रहने वाले इस शख्स का नाम किरण भाई पटेल है। वह खुद को PMO का एडिशनल डायरेक्टर बताता था। इतना ही नहीं ठग ने जेड प्लस सिक्योरिटी, बुलेटप्रूफ SUV की सुविधाएं भी ले रखी थीं। वह हमेशा फाइव स्टार होटल में रुकता था। पूरी खबर पढ़िए...